ai4bharat/Pralekha huggingface dataset:
પ્રધાનમંત્રીનું કાર્યાલય
આદરણીય પ્રધાનમંત્રી શ્રીના અધ્યક્ષપદ હેઠળ જમ્મુ-કાશ્મીરના મુદ્દે રાજકીય પક્ષોની મળેલી બેઠક અંગે ડૉ. જિતેન્દ્ર સિંહનું નિવેદન
આદરણીય પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ જમ્મુ-કાશ્મીરના મુદ્દે વિવિધ રાજકીય પક્ષો સાથે મળેલી બેઠક હમણાં જ પૂર્ણ થઈ છે. જમ્મુ અને કાશ્મીરમાં લોકશાહીને મજબૂત બનાવવા તથા તેના વિકાસ તરફનો આ હકારાત્મક પ્રયાસ રહ્યો હતો. આ બેઠક અત્યંત સુમેળભર્યા વાતાવરણમાં હાથ ધરાઈ હતી. તેમાં ભાગ લેનારા તમામ પક્ષકારોએ ભારતના બંધારણ અને ભારતની લોકશાહીમાં તેમનો સંપૂર્ણ સહકાર વ્યક્ત કર્યો હતો.
કેન્દ્રના ગૃહમંત્રી શ્રી અમિત શાહે જમ્મુ અને કાશ્મીરની પ્રવર્તમાન પરિસ્થિતિમાં થઈ રહેલા સુધારા અંગે રાજકીય પક્ષોના આગેવાનોને માહિતગાર કર્યા હતા.
પ્રધાનમંત્રીએ તમામ પક્ષોની દલીલો અને સૂચનો ગંભીરતાપૂર્વક સાંભળ્યા હતા અને તેમણે એ હકીકતની સરાહના કરી હતી તે પ્રજાના તમામ પ્રતિનિધિઓએ મુક્તમને તેમના અભિપ્રાયો વ્યક્ત કર્યા હતા. આ બેઠકમાં પ્રધાનમંત્રીએ બે મહત્વના મુદ્દાઓ પર વિશેષ ભાર મૂક્યો હતો. તેમણે જણાવ્યું હતું કે જમ્મુ અને કાશ્મીરમાં પાયાના સ્તરેથી લોકશાહી પરત લાવવા માટે આપણે તમામે સાથે મળીને કામગીરી હાથ ધરવી પડશે. બીજી બાબત એ કે આપણે જમ્મુ-કાશ્મીરમાં સર્વાંગી વિકાસ માટે કામ કરવું જોઇએ અને આ વિકાસ તમામ પ્રાંત તથા તમામ સમૂદાય સુધી પહોંચવો જોઇએ. પ્રજાની ભાગીદારી અને સહકારનું વાતાવરણ સર્જાય તે પણ એટલું જ જરૂરી છે.
આદરણીય પ્રધાનમંત્રીએ એ પણ ઉલ્લેખ કર્યો હતો કે જમ્મુ અને કાશ્મીરમાં પંચાયતી રાજ અને અન્ય સ્થાનિક ચૂંટણીઓ સફળતાપૂર્વક યોજાઈ હતી. સુરક્ષાની સ્થિતિમાં પણ સુધારો આવ્યો છે. ચૂંટણી બાદ અંદાજે 12,000 કરોડ રૂપિયા સીધા જ પંચાયતો સુધી પહોંચ્યા છે. આમ થવાને કારણે ગામડાના વિકાસની ઝડપમાં વેગ આવ્યો છે.
પ્રધાનમંત્રીએ જણાવ્યું હતું કે આપણે જમ્મુ અને કાશ્મીરમાં લોકશાહીની પ્રક્રિયાની દિશામાં વિધાનસભાની ચૂંટણી જેવા આગામી મહત્વના પગલા માટે આગળ ધપવું જોઇએ. આ ઉપરાંત સીમાંકનની પ્રક્રિયા ઝડપથી પૂરી થવી જોઇએ જેથી વિધાનસભામાં તમામ પ્રાંત તથા તમામ જૂથ પર્યાપ્ત રાજકીય પ્રતિનિધિત્વ પ્રાપ્ત કરી શકે. દલિતો, પછાત વર્ગના લોકો તથા આદિવાસી વિસ્તારોને યોગ્ય પ્રતિનિધિત્વ મળે તે જરૂરી છે.
સીમાંકનની પ્રક્રિયામાં તમામ પક્ષકારો ભાગ લઈ શકે તે વિષય પર પણ આ બેઠકમાં વિગતવાર ચર્ચા હાથ ધરાઈ હતી. બેઠકમાં હાજર રહેલા તમામ પક્ષો આ પ્રક્રિયામાં ભાગ લેવા માટે સહમત થયા હતા.
જમ્મુ અને કાશ્મીરને શાંતિ અને સમૃદ્ધિના માર્ગે લાવવા માટે તમામ પક્ષકારોના સહકાર પર પણ પ્રધાનમંત્રીએ ભાર મૂક્યો હતો. તેમણે જણાવ્યું હતું કે જમ્મુ અને કાશ્મીર હવે હિંસાના દુષ્ચક્રમાંથી બહાર આવી રહ્યું છે અને સ્થિરતાના માર્ગે આગળ ધપી રહ્યું છે. જમ્મુ અને કાશ્મીરની પ્રજામાં નવી આશા અને નવા આત્મવિશ્વાસના દર્શન થઈ રહ્યા છે.
પ્રધાનમંત્રીએ એમ પણ જણાવ્યું હતું કે તેમના ભરોસાને મજબૂત બનાવવા તથા તેમના આત્મવિશ્વાસને વધુ ઉજ્જવળ બનાવવા માટે આપણે રાત દિવસ કાર્ય કરવું પડશે. જમ્મુ કાશ્મીરના સમૃદ્ધિ તથા વિકાસ અને લોકશાહીને મજબૂત કરવા માટે આજની બેઠક અત્યંત મહત્વની છે. આજની બેઠકમાં હાજરી આપવા માટે હું તમામ રાજકીય પક્ષોનો આભાર માનું છું.
આભાર
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે ભારત અને માલ્દિવ્સ વચ્ચે આરોગ્ય ક્ષેત્રમાં થયેલા એમઓયુને કાર્યોત્તર મંજૂરી આપી
કેન્દ્રીય મંત્રીમંડળે પ્રજાસત્તાક ભારત અને પ્રજાસત્તાક માલ્દિવ્સ વચ્ચે 8 જૂન, 2019નાં રોજ આરોગ્ય ક્ષેત્રમાં સાથસહકાર સ્થાપિત કરવા માટે કરેલા સમજૂતીકરાર ને કાર્યોત્તર મંજૂરી આપી છે.
આ સમજૂતી કરારમાં સાથસહકાર માટે નીચેનાં ક્ષેત્રોને આવરી લેવામાં આવ્યાં છે: -
- મેડિકલ ડૉક્ટર્સ, અધિકારીઓ, આરોગ્ય ક્ષેત્રનાં અન્ય વ્યાવસાયિકો અને નિષ્ણાતોનું આદાનપ્રદાન અને તાલીમ;
- મેડિકલ અને આરોગ્ય ક્ષેત્રમાં સંશોધન ક્ષેત્રમાં વિકાસ;
- તબીબી ક્ષેત્ર અને તબીબી ક્ષેત્ર સાથે સંબંધિત ઉત્પાદનોનું નિયમન તેમજ આ સંબંધમાં માહિતીનું આદાનપ્રદાન;
- ચેપી અને બિનચેપી રોગો;
- ઇ-હેલ્થ અને ટેલીમેડિસિન; અને
- પારસ્પરિક નક્કી થઈ શકે એવા સાથસહકારનાં અન્ય કોઈ પણ ક્ષેત્ર.
સાથ સહકાર સ્થાપિત કરવા માટે વિસ્તૃત રૂપરેખા બનાવવા માટે એક કાર્યકારી જૂથની રચના થશે, જે આ સમજૂતી કરારનાં અમલીકરણ પર નજર રાખશે.
DK/NP/GP
(
મહિલા અને બાળ વિકાસ મંત્રાલય
હિંસાથી પિડીત મહિલાઓની મદદ માટે 151 વન સ્ટોપ સેન્ટર શરૂ : શ્રીમતી મેનકા સંજય ગાંધી
વન સ્ટૉપ થી અત્યાર સુધી 30 હજાર મહિલાઓની મદદ
નવી દિલ્હી, 04-08-2017
મહિલા અને બાળ વિકાસ મંત્રાલયે દેશભરમાં હિંસાથી પીડિત મહિલાઓની મદદ માટે 151 કેન્દ્રોની શરૂઆત કર્યા છે. આ કેન્દ્ર વન સ્ટોપ સેન્ટર યોજના અંતર્ગત ખોલાયા છે. આ કેન્દ્રોના માધ્યમથી અત્યાર સુધી 30 હજાર પીડિત મહિલાઓની સહાયતા કરવામાં આવી છે. આ જાણકારી આજે લોકસભામાં મહિલા અને બાળ વિકાસ મંત્રાલય મંત્રી મેનકા સંજય ગાંધીએ એક તારાંકિત પ્રશ્નના જવાબમાં આપી. આ એકીકૃત કેન્દ્રો શરૂ કરવાનો ઉદ્દેશ્ય એવી મહિલાઓની મદદ કરવાનો છે, જે હિંસા બાદ પોલીસ અથવા ચિકિત્સા સુવિધાઓ સુધી પહોંચી નથી શકતી. આ કેન્દ્રોમાં એક મનોવૈજ્ઞાનિક, એક ચિકિત્સક, એક નર્સ, એક વકીલ, પોલીસ અને 8 પથારીની સુવિધા ઉપલબ્ધ છે. શ્રીમતી ગાંધીએ જણાવ્યું કે તેમનું મંત્રાલય દેશભરમાં વન સ્ટોપ સેન્ટરોની સંખ્યા વધારીને 600 કરવાનો પ્રયાસ કરી રહ્યું છે.
એક અન્ય પૂરક પ્રશ્નના જવાબમાં શ્રીમતી ગાંધીએ જણાવ્યું કે તેમનું મંત્રાલય કાર્યરત મહિલાઓની હોસ્ટેલોને નાણાકીય મદદ આપી રહ્યું છે. દેશભરમાં આવી 940 હોસ્ટેલોનું સંચાલન થઈ રહ્યુ છે. જેનાથી અત્યાર સુધી 70600 મહિલાઓને મદદ કરવામાં આવી છે.
AP/J.Khunt/GP
(Visitor Counter : 139
મંત્રીમંડળ
મંત્રીમંડળે ભારતના આઇસીએઆઈ અને પાપુઆ ન્યૂ ગિનીના સીપીએ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  અને સર્ટિફાઇડ પ્રેક્ટિસિંગ એકાઉન્ટન્ટ્સ, પાપુઆ ન્યૂ ગિની  વચ્ચે થયેલા સમજૂતીકરાર ને મંજૂરી આપી હતી, જેનો ઉદ્દેશ પાપુઆ ન્યૂ ગિનીમાં એકાઉન્ટિંગ, ફાઈનાન્શિયલ અને ઓડિટ જાણકારી માટે ક્ષમતા નિર્માણ કરવા અને એને મજબૂત કરવા સંયુક્તપણે કામ કરવાનો છે.
અમલ માટેની વ્યૂહરચના અને લક્ષ્યાંકોઃ
ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  અને સર્ટિફાઇડ પ્રેક્ટિસિંગ એકાઉન્ટન્ટ્સ, પાપુઆ ન્યૂ ગિની  નીચેની બાબતો માટે સંયુક્તપણે કામ કરશેઃ
- પીએનજીમાં ટેકનિકલ કાર્યક્રમો, સેમિનારો અને સમારંભો યોજવા અને હાથ ધરવા માટે,
- કોર્પોરેટ વહીવટ, ટેકનિકલ સંશોધન અને સલાહ, ગુણવત્તાની ખાતરી, ફોરેન્સિક એકાઉન્ટિંગ, કન્ટિન્યૂઇંગ પ્રોફેશનલ ડેવલપમેન્ટ  અને પારસ્પરિક રસના અન્ય વિષયોના ક્ષેત્રોમાં સંભવિત સહકાર અને જોડાણ સ્થાપિત કરવું
- ભારત અને પીએનજીમાં એકાઉન્ટન્સી વ્યવસાય સાથે સંબંધિત ઉપલબ્ધ અનિયંત્રિત માહિતી વહેંચવી અને જ્યારે જરૂર જણાય, ત્યારે આંતરરાષ્ટ્રીય સ્તરે સીપીએ, પીએનજી પરીક્ષા માટે ચોક્કસ વિષયો માટે મોડ્યુલ્સ વિકસાવવા
- વિદ્યાર્થીઓ અને ફેકલ્ટી આદાનપ્રદાન કાર્યક્રમો ધરવા
- પીએનજીમાં એકાઉન્ટિંગ, ફાઇનાન્સ અને ઓડિટના ક્ષેત્રમાં ટૂંકા ગાળાના વ્યાવસાયિક અભ્યાસક્રમો ઓફર કરવા.
મુખ્ય અસર:
ભારતીય ચાર્ટર્ડ એકાઉન્ટ્સ  સમુદાય સ્થાનિક વ્યાવસાયિક સમુદાય અને હિતધારકોને ફાઇનાન્સિયલ રિપોર્ટિંગ બાબતો પર મદદ કરે છે અને ઉચ્ચ કક્ષાનું સન્માન ધરાવે છે. સૂચિત કરાર વિશ્વાસને મજબૂત કરશે તથા પાપુઆ ન્યૂ ગિનીમાં ભારતીય ચાર્ટર્ડ એકાઉન્ટન્ટ્સ માટે સકારાત્મક છાપ ઊભી કરવામાં મદદરૂપ થશે એવી અપેક્ષા છે. આઇસીએઆઈ પીએનજીમાં એના ચેપ્ટરમાં ઓસ્ટ્રેલેશિયા-ઓશાનિયા રિજનમાં 3000થી વધારે સભ્યો ધરાવે છે. આ એમઓયુ સીપીએને સહાય પ્રદાન કરશે, પીએનજીને રિજનમાં આઇસીએઆઈના સભ્યોનો લાભ મળશે અને આઇસીએઆઈના સભ્યોની સંભવિતતાને વેગ પ્રદાન કરશે.
પૃષ્ઠભૂમિ
ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  ભારતમાં ચાર્ટર્ડ એકાઉન્ટન્ટ્સ વ્યાવસાયિકોનું નિયમન કરવા “ધ ચાર્ટર્ડ એકાઉન્ટન્ટ્સ ધારા, 1949” અંતર્ગત સ્થાપિત કાયદેસર સંસ્થા છે. સર્ટિફાઇડ પ્રેક્ટિસિંગ એકાઉન્ટન્ટ્સ પાપુઆ ન્યૂ ગિની  ટોચની એકાઉન્ટિંગ વ્યાવસાયિક સંસ્થા છે, જેની સ્થાપના ધ એકાઉન્ટન્ટ્સ ધારા, 1996 હેઠળ થઈ છે, જેનો આશય એકાઉન્ટિંગ અને ઓડિટિંગમાં ધારાધોરણો કે માપદંડો સ્થાપિત કરવાનો છે તેમજ પાપુઆ ન્યૂ ગિનીમાં એકાઉન્ટન્સીના વ્યવસાયમાં રસ વધારવાનો છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ કાશી વિશ્વનાથ મંદિરમાં જનસભાને સંબોધિત કરી
પ્રધાનમંત્રી શ્રી નરેન્દ્ર મોદીએ આજે વારાણસીમાં કાશી વિશ્વનાથ મંદિરમાં પૂજાઅર્ચના કરી હતી. તેમણે પ્રતિકાત્મક ભૂમિપૂજન કર્યા પછી કાશી વિશ્વનાથ મંદિરમાં એકત્ર જનમેદનીને સંબોધન કર્યું હતું. તેમણે જણાવ્યું હતું કે, કાશી વિશ્વનાથ ધામનાં પ્રોજેક્ટ સાથે જોડાવું તેમનાં માટે ખરેખર આશીર્વાદરૂપ છે. તેમણે સમર્પણ સાથે પોતાની કામગીરી કરવા બદલ પ્રોજેક્ટ સાથે સંકળાયેલા અધિકારીઓની પ્રશંસા કરી હતી. તેમણે મંદિરની આસપાસ મિલકત ધરાવતાં અને પ્રોજેક્ટ માટે એનું સંપાદન કરવાની મંજૂરી આપનાર લોકોનો આભાર માન્યો હતો.
તેમણે જણાવ્યું હતું કે, કાશી વિશ્વનાથનાં મંદિરે સદીઓથી અનેક ચડતીપડતી વચ્ચે પોતાનું અસ્તિત્વ જાળવી રાખ્યું છે. તેમણે બે સદી અગાઉ કાશી વિશ્વનાથ મંદિર પર કામ કરનાર મહારાણી અહિલ્યાબાઈ હોલ્કરને યાદ કરીને તેમની પ્રશંસા કરી હતી.
તેમણે જણાવ્યું હતું કે, ત્યારથી સત્તામાં આવેલા લોકોએ આ મંદિરની આસપાસનાં સંપૂર્ણ ક્ષેત્ર વિશે વધારે વિચાર કર્યો નહોતો.
તેમણે જણાવ્યું હતું કે, કાશી વિશ્વનાથ મંદિરની નજીક આશરે 40 મંદિર છે, જેમાં અતિક્રમણ થયું હતું અને હવે તેઓ આ અતિક્રમણથી મુક્ત થયા છે. તેમણે જણાવ્યું હતું કે, હવે કાશી વિશ્વનાથનું સંપૂર્ણ સંકુલ નવેસરથી આકાર લઈ રહ્યું છે, જેનાં પરિણામો દેખાઈ રહ્યાં છે. તેમણે જણાવ્યું હતું કે, ગંગા નદી અને કાશી વિશ્વનાથ મંદિર વચ્ચે સીધું જોડાણ પણ સ્થાપિત થયું છે.
તેમણે જણાવ્યું હતું કે, આ પ્રોજેક્ટ અન્ય જગ્યાઓમાં આવા જ અન્ય પ્રોજેક્ટ માટે મોડલ બનશે તથા કાશીને આંતરરાષ્ટ્રીય સ્તરે નવી ઓળખ આપશે.
NP/J.Khunt/GP
(Visitor Counter : 146
પ્રધાનમંત્રીનું કાર્યાલય
પ્રધાનમંત્રી નરેન્દ્ર મોદીએ યુકેના પ્રધાનમંત્રી ઋષિ સુનક સાથે ટેલિફોન પર વાતચીત કરી
નેતાઓએ સંખ્યાબંધ દ્વિપક્ષીય મુદ્દાઓ પર, ખાસ કરીને વેપાર અને આર્થિક ક્ષેત્રોમાં પ્રગતિની સમીક્ષા કરી,
પીએમએ યુકેમાં ભારતીય રાજદ્વારી સંસ્થાઓની સુરક્ષાનો મુદ્દો ઉઠાવ્યો અને ભારત વિરોધી તત્વો સામે કડક કાર્યવાહી કરવાની હાકલ કરી
પીએમએ આર્થિક અપરાધીઓની પરત ફરવાની પ્રગતિની માગ કરી
પીએમ સુનાકે ભારતના ચાલી રહેલા G20 પ્રેસિડન્સી માટે યુકેના સંપૂર્ણ સમર્થનનો પુનરોચ્ચાર કર્યો
પીએમએ બૈસાખીની પૂર્વ સંધ્યાએ પીએમ સુનકને તેમની શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ આજે Rt મહામહિમ ઋષિ સુનક, યુનાઇટેડ કિંગડમના પ્રધાનમંત્રી સાથે ટેલિફોન પર વાતચીત કરી હતી.
નેતાઓએ ભારત-યુકે રોડમેપ 2030ના ભાગ રૂપે સંખ્યાબંધ દ્વિપક્ષીય મુદ્દાઓ પર પ્રગતિની સમીક્ષા કરી. તેઓએ તાજેતરના ઉચ્ચ સ્તરીય આદાનપ્રદાન અને ખાસ કરીને વેપાર અને આર્થિક ક્ષેત્રોમાં વધતા સહકાર પર સંતોષ વ્યક્ત કર્યો. તેઓ બંને દેશો વચ્ચે પરસ્પર લાભદાયી મુક્ત વેપાર કરારના વહેલા નિષ્કર્ષની જરૂરિયાત પર સંમત થયા હતા.
પીએમ મોદીએ યુકેમાં ભારતીય રાજદ્વારી સંસ્થાઓની સુરક્ષાનો મુદ્દો ઉઠાવ્યો હતો અને યુકે સરકાર દ્વારા ભારત વિરોધી તત્વો સામે કડક કાર્યવાહી કરવાની હાકલ કરી હતી. પીએમ ઋષિ સુનકે જણાવ્યું કે યુકે ભારતીય હાઈ કમિશન પરના હુમલાને સંપૂર્ણપણે અસ્વીકાર્ય માને છે અને ભારતીય મિશન અને તેના કર્મચારીઓની સુરક્ષાની ખાતરી આપે છે.
પીએમ મોદીએ યુકેમાં આશ્રય મેળવનારા આર્થિક અપરાધીઓનો મુદ્દો પણ ઉઠાવ્યો હતો. તેમણે આ ભાગેડુઓની પરત ફરવાની પ્રગતિની માંગ કરી હતી જેથી તેઓ ભારતીય ન્યાયિક પ્રણાલી સમક્ષ હાજર થઈ શકે.
પીએમ મોદીએ સપ્ટેમ્બર 2023માં યોજાનારી જી20 સમિટ માટે પીએમ સુનકને આમંત્રણ આપ્યું હતું. પીએમ સુનકે ભારતની જી20 પ્રેસિડન્સી હેઠળ થયેલી પ્રગતિની પ્રશંસા કરી હતી અને ભારતની પહેલ અને તેમની સફળતા માટે યુકેના સંપૂર્ણ સમર્થનનો પુનરોચ્ચાર કર્યો હતો.
પીએમએ પીએમ સુનક અને યુકેમાં ભારતીય સમુદાયને બૈસાખીની પૂર્વ સંધ્યાએ શુભેચ્છાઓ પાઠવી હતી.
બંને નેતાઓ સંપર્કમાં રહેવા સંમત થયા હતા.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 77.77 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 6.17 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
77,77,26,335
|
|
બાકી ઉપલબ્ધ
|
|
6,17,22,315
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 77.77 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 6.17 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(Visitor Counter : 160
પ્રધાનમંત્રીનું કાર્યાલય
પ્રધાનમંત્રી શ્રી 25મી ફેબ્રુઆરીએ ‘બારિસુ કન્નડ ડિમ દિમાવા’ સાંસ્કૃતિક ઉત્સવનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 25મી ફેબ્રુઆરી, 2023ના રોજ સાંજે 5 વાગ્યે દિલ્હીના તાલકટોરા સ્ટેડિયમ ખાતે ‘બારીસુ કન્નડ ડિમ દિમાવા’ સાંસ્કૃતિક ઉત્સવનું ઉદ્ઘાટન કરશે. પ્રધાનમંત્રી શ્રી આ પ્રસંગે સભાને પણ સંબોધિત કરશે.
પ્રધાનમંત્રી શ્રીના ‘એક ભારત શ્રેષ્ઠ ભારત’ના વિઝનને અનુરૂપ, કર્ણાટકની સંસ્કૃતિ, પરંપરાઓ અને ઈતિહાસની ઉજવણી કરવા માટે ‘બારીસુ કન્નડ દિમ દિમાવા’ સાંસ્કૃતિક ઉત્સવનું આયોજન કરવામાં આવી રહ્યું છે. આઝાદી કા અમૃત મહોત્સવના નેજા હેઠળ આયોજિત આ ઉત્સવ સેંકડો કલાકારોને નૃત્ય, સંગીત, નાટક, કવિતા વગેરે દ્વારા કર્ણાટકની સાંસ્કૃતિક વારસો દર્શાવવાની તક પૂરી પાડશે.
YP/GP/JD
(
નીતિ આયોગ
નીતિ આયોગ 'ભારતમાં શહેરી આયોજન ક્ષમતામાં સુધારા' પર રિપોર્ટ લોન્ચ કરશે
નીતિ આયોગ આવતીકાલે, 16 સપ્ટેમ્બરે 'ભારતમાં શહેરી આયોજન ક્ષમતામાં સુધારા' પર રિપોર્ટ લોન્ચ કરશે.
નીતિ આયોગના સીઇઓ શ્રી અમિતાભ કાંત અને વિશેષ સચિવ ડૉ. કે રાજેશ્વરા રાવ અને સંબંધિત મંત્રાલયોના સચિવોની હાજરીમાં નીતિ આયોગના વાઇસ ચેરમેન ડો.રાજીવ કુમાર અને કેન્દ્રીય શિક્ષણ મંત્રી ધર્મેન્દ્ર પ્રધાન દ્વારા રિપોર્ટ જાહેર કરવામાં આવશે.
નીતિ આયોગે ઓક્ટોબર 2020 માં 'ભારતના શહેરી આયોજન શિક્ષણમાં સુધારાઓ' પર એક સલાહકાર સમિતિની રચના કરી હતી. સમિતિએ આ અહેવાલ સાથે તેના આદેશનું સમાપન કર્યું છે.
અહેવાલમાં શહેરી આયોજનના વિવિધ પાસાઓ પર ભલામણોનો સમૂહ સામેલ છે, જેમ કે તંદુરસ્ત શહેરોના આયોજન માટે હસ્તક્ષેપ, શહેરી જમીનનો મહત્તમ ઉપયોગ, માનવ સંસાધન ક્ષમતામાં વધારો, શહેરી શાસનને મજબૂત બનાવવું, સ્થાનિક નેતૃત્વનું નિર્માણ, ખાનગી ક્ષેત્રની ભૂમિકા વધારવી, અને શહેરી આયોજન શિક્ષણ પ્રણાલીને આગળ વધારવી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 287
પ્રધાનમંત્રીનું કાર્યાલય
પ્રધાનમંત્રીએ બ્રહ્મપુત્રા નદી હેઠળ HDD પદ્ધતિ દ્વારા 24-ઇંચ વ્યાસની કુદરતી ગેસ પાઇપલાઇનના નિર્માણ સાથે પૂર્વોત્તર ગેસ ગ્રીડ પ્રોજેક્ટમાં મુખ્ય સીમાચિહ્નની પ્રશંસા કરી
પ્રધાનમંત્રી શ્રી નરેન્દ્ર મોદીએ બ્રહ્મપુત્રા નદીની નીચે HDD પદ્ધતિથી 24 ઇંચ વ્યાસની કુદરતી ગેસ પાઇપલાઇનના નિર્માણ સાથે પૂર્વોત્તર ગેસ ગ્રીડ પ્રોજેક્ટમાં મુખ્ય સીમાચિહ્નની પ્રશંસા કરી છે.
એશિયામાં સૌથી લાંબી અને વિશ્વની બીજી સૌથી લાંબી હાઇડ્રોકાર્બન પાઈપલાઈન નદી પાર કરવાનો રેકોર્ડ બનાવવા અંગે પેટ્રોલિયમ અને કુદરતી ગેસ મંત્રાલય દ્વારા એક ટ્વીટ શેર કરતાં, પ્રધાનમીત્રીએ ટ્વિટ કર્યું: "ઉદાહરણીય!"
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આસામમાં ભારતનાં સૌથી લાંબા પુલનું ઉદ્ઘાટન કર્યું, ધોલામાં જનસભાને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે આસામમાં બ્રહ્મપુત્રા નદી પર ભારતનાં સૌથી લાંબા 9.15 કિલોમીટરની લંબાઈ ધરાવતા ધોલા-સાદિયા પુલનું ઉદ્ઘાટન કર્યું હતું.
પ્રધાનમંત્રી તરીકે શપથ લીધાની ત્રીજી વર્ષગાંઠ પર તેમનો આ પ્રથમ કાર્યક્રમ હતો.
આ પુલ આસામ અને અરુણાચલ પ્રદેશ વચ્ચે જોડાણ વધારશે અને પ્રવાસના સમયમાં નોંધપાત્ર ઘટાડો કરશે.
પ્રધાનમંત્રીએ ઉદ્ઘાટન તકતીનું લોકાર્પણ કર્યા પછી થોડી મિનિટો માટે પુલ પર ચાલીને તેના પરથી આસપાસ નજર દોડાવી હતી.
ત્યારબાદ ધોલામાં એક જનસભાને સંબોધતા પ્રધાનમંત્રીએ જણાવ્યું હતું કે, આ પુલનાં ઉદ્ઘાટનથી આ વિસ્તારમાં લોકોની લાંબા ગાળાની આતુરતાનો અંત આવ્યો છે.
પ્રધાનમંત્રીએ કહ્યું હતું કે, વિકાસ માટે માળખાગત સુવિધા અતિ મહત્ત્વપૂર્ણ છે તથા કેન્દ્ર સરકારનો પ્રયાસ લોકોનાં સ્વપ્નો સાકાર કરવાનો અને ઇચ્છા પૂર્ણ કરવાનો છે. તેમણે જણાવ્યું હતું કે, આ પુલ આસામ અને અરુણાચલ પ્રદેશ વચ્ચે જોડાણ વધારશે તથા મોટા પાયે આર્થિક વિકાસ માટેનાં દ્વાર ખોલશે.
તેમણે જણાવ્યું હતું કે, દેશનો પૂર્વ અને ઉત્તરપૂર્વ વિસ્તાર આર્થિક વિકાસ માટે પ્રચૂર સંભવિતતા ધરાવે છે તથા આ પુલ આ સંબંધે કેન્દ્ર સરકારનાં વિઝનનું ફક્ત એક પાસું છે.
પ્રધાનમંત્રીએ કહ્યું હતું કે, પુલ સામાન્ય નાગરિકોનાં જીવનમાં હકારાત્મક ફેરફાર લાવશે. તેમણે જણાવ્યું હતું કે, કેન્દ્ર સરકાર જળમાર્ગોનાં વિકાસ પર પણ ભાર મૂકી રહી છે.
પ્રધાનમંત્રીએ જણાવ્યું હતું કે, ઉત્તર-પૂર્વ અને દેશનાં અન્ય વિસ્તારો વચ્ચે જોડાણ વધારવું કેન્દ્ર સરકારની પ્રાથમિકતા છે તથા આ સંબંધમાં કામગીરી ઝડપથી ચાલી રહી છે. તેમણે કહ્યું હતું કે, ઉત્તર-પૂર્વમાં જોડાણની સુવિધા આ વિસ્તારને દક્ષિણ-પૂર્વ એશિયાનાં અર્થતંત્ર સાથે પણ જોડશે.
પ્રધાનમંત્રીએ ઉત્તર-પૂર્વમાં પ્રવાસનની પ્રચૂર સંભવિતતા વિશે પણ વાત કરી હતી. તેમણે જણાવ્યું હતું કે, કેન્દ્ર સરકારે ધોલા-સાદિયા પુલને મહાન સંગીતકાર, શબ્દકાર અને કવિ ભૂપેન હઝારિકાનું નામ આપવાનો નિર્ણય લીધો છે.
(Visitor Counter : 71
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 213.52 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 32,31,895 ડોઝ આપવામાં આવ્યા
ભારતમાં સક્રિય કેસનું ભારણ 53,974 થયું
સક્રિય કેસનું ભારણ હાલમાં 0.12% છે
સાજા થવાનો દર હાલમાં 98.69% નોંધાયો
છેલ્લા 24 કલાકમાં 7,034 દર્દીઓ સાજા થયા, કુલ વધીને 4,38,80,464 દર્દીઓ સાજા થયા
છેલ્લા 24 કલાકમાં ભારતમાં 5,910 નવા કેસ નોંધાયા
દૈનિક પોઝિટિવીટી દર 2.60% પહોંચ્યો
સાપ્તાહિક પોઝિટિવીટી દર હાલમાં 2.15% છે
કુલ 88.73 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,27,313 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 71
પ્રધાનમંત્રીનું કાર્યાલય
ભારત-નેધરલેન્ડ્સ વર્ચ્યુઅલ શિખર મંત્રણા
ભારતીય પ્રધાનમંત્રી શ્રી નરેન્દ્ર મોદી અને નેધરલેન્ડ્સના પ્રધાનમંત્રી શ્રી માર્ક રુટ્ટે આજે એક વર્ચ્યુઅલ શિખર મંત્રણા યોજી હતી. માર્ચ 2021માં યોજાયેલી ચૂંટણી જીત્યા બાદ પ્રધાનમંત્રી રુટ્ટે પહેલી વાર આ પ્રકારની ઉચ્ચ કક્ષાની મંત્રણા યોજી હતી. પ્રધાનમંત્રી શ્રી નરેન્દ્ર મોદીએ નેધરલેન્ડ્સની ચૂંટણી જીતવા બદલ અને સળંગ ચોથી ટર્મ માટે નેધરલેન્ડ્સના પ્રધાનમંત્રી બનવા બદલ માર્ક રુટ્ટને અભિનંદન પાઠવ્યા હતા.
ભારત અને નેધરલેન્ડ્સ વચ્ચે મજબૂત અને સ્થિર સંબંધો છે. લોકશાહીના મૂલ્યો, કાયદા કાનૂન અને માનવ અધિકારોના આદર જેવી બાબતોમાં બંને દેશનું વલણ સમાન હોવાને કારણે બંને દેશ વચ્ચે ઐતિહાસિક મિત્રતા છે.
આ શિખર મંત્રણા દરમિયાન બંને દેશના વડાપ્રધાને ભારત અને નેધરલેન્ડ્સ વચ્ચેના દ્વિપક્ષીય સંબંધોની સમીક્ષા કરી હતી અને વેપાર અને આર્થિક બાબતો, જળ સંસાધન, કૃષિ ક્ષેત્ર. સ્માર્ટ સિટી, વિજ્ઞાન અને ટેકનોલોજી, આરોગ્ય અને અવકાશ ક્ષેત્રે સંબંધોમાં વિવિધતા લાવવા તથા વ્યાપ વધારવા એકબીજાના વિચારોનું આદાનપ્રદાન કર્યું હતું.
બંને પ્રધાનમંત્રીઓએ જળ સંસાધન આધારિત ક્ષેત્રમાં ભારત-ડચ વચ્ચેની સમજૂતી વધુ મજબૂત બનાવવા માટે જળ અંગે વ્યૂહાત્મક ભાગીદારી રચવા અંગે પણ સહમતિ સાધી હતી. આ ઉપરાંત મંત્રી કક્ષાએ જળ અંગે એક સંયુક્ત કાર્યકારી જૂથનો વ્યાપ વધારવા અંગે પણ સહમત થયા હતા.
ભારત અને નેધરલેન્ડ્સના પ્રધાનમંત્રીઓએ જળવાયુ પરિવર્તન, આતંકવાદ અને કોરોનાની મહામારી સામેના વૈશ્વિક પડકારો અને પ્રાંતિય બાબતો અંગે પણ વિચારોની આપ-લે કરી હતી અને હિન્દ-પ્રશાંત મહાસાગર, પુરવઠા શ્રેણી અને વૈશ્વિક ડિજિટલ શાસન જેવા નવા ક્ષેત્રોમાં લચીલાપણા માટે સહમતિ સાધી હતી.
પ્રધાનમંત્રી શ્રી નરેન્દ્ર મોદીએ ઇન્ટરનેશનલ સોલાર જોડાણ  અને કુદરતી હોનારતના સમયે સ્થિતિસ્થાપક માળખા  ક્ષેત્રે સહકાર માટે નેધરલેન્ડ્સનો આભાર માન્યો હતો. પ્રધાનમંત્રી શ્રી મોદીએ હિન્દ-પ્રશાંત નીતિ માટે અને 2023માં ભારતની જી20 પ્રેસિડેન્સીમાં સહકાર સાધવાની તેમની ઇચ્છા અંગે પણ નેધરલેન્ડ્સને આવકાર આપ્યો હતો.
બંને દેશના નેતાઓએ આંતરરાષ્ટ્રીય શાંતિ, સ્થિરતા અને વિકાસ માટે પ્રતિબદ્ધતા અને વચનબદ્ધતાનો પુનરોચ્ચાર કર્યો હતો તથા મે 2021માં પોર્ટુગલના પોર્ટો ખાતે યોજાનારી ભારત-ઇયુ નેતાઓની બેઠકની સફળતા અંગે આત્મવિશ્વાસ વ્યક્ત કર્યો હતો.
SD/GP/JD
(
રેલવે મંત્રાલય
ભારતીય રેલવે દ્વારા દેશના વિવિધ ભાગોમાં આવશ્યક ચીજવસ્તુઓનું પરિવહન સતત પૂર્ણ ઝડપથી કરવામાં આવી રહ્યું છે
ભારતીય રેલવેએ છેલ્લા બે દિવસમાં માલસામાનના 71261 વેગન દોડાવ્યા
48614 વેગનમાં આવશ્યક માલસામાન અને 22647માં અન્ય મહત્વપૂર્ણ વસ્તુઓ લઇ જવાઇ
કોરોના વાયરસ મહામારીના કારણે અત્યારે સંપૂર્ણ દેશમાં લૉકડાઉનનો અમલ કરવામાં આવ્યો છે ત્યારે, ભારતીય રેલવે દેશવાસીઓને આવશ્યક ચીજવસ્તુઓનો પૂરતો પૂરવઠો જળવાઇ રહે તે સુનિશ્ચિત કરવા માટે તેમની અવરિત માલવહન સેવા દ્વારા માલસામાન પહોંચાડવા માટે સતત કામ કરે કરે છે.
28 માર્ચ 2020ના રોજ કુલ 695 રેક/35942 વેગનમાં માલસામાનનું પરિવહન કરવામાં આવ્યું હતું જેમાંથી 442 રેક/24412 વેગનમાં આવશ્યક માલસામાન  લઇ જવામાં આવ્યો હતો. આમાં 54 રેક/2405 વેગન ખાદ્યાન્ન, 3 રેક/126 વેગન ખાંડ, 1 રેક/42 વેગન મીઠું, 1 રેક/ 50 વેગન ખાદ્ય તેલ, 356 રેક/20519 વેગન કોલસો અને 27 રેક/1270 વેગન પેટ્રોલિયમ ઉત્પાદનોનું પરિવહન કરવામાં આવ્યું હતું.
29 માર્ચ 2020ના રોજ કુલ 684 રેક/35319 વેગનમાં માલસામાનનું પરિવહન કરવામાં આવ્યું હતું જેમાંથી 437 રેક/24202 વેગનમાં આવશ્યક ચીજવસ્તુઓ લઇ જવામાં આવી હતી. આમાં 40 રેક/1727 વેગન ખાદ્યાન્ન, 5 રેક/210 વેગન ખાંડ, 1 રેક/42 વેગન મીઠું, 1 રેક/42 વેગન ખાદ્ય તેલ, 363 રેક/20904 વેગન કોલસો અને 27 રેક/1277 વેગન પેટ્રોલિયમ ઉત્પાદનોના જથ્થાનું પરિવહન કરવામાં આવ્યું હતું.
અહીં ઉલ્લેખનીય છે કે, ગૃહ મંત્રાલયે સમગ્ર દેશમાં આવશ્યક ચીજવસ્તુઓની હેરફેર માટે મંજૂરી આપી છે જેથી પૂરવઠા સાંકળની કામગીરી સંપૂર્ણપણે ચાલતી રહે તે સુનિશ્ચિત થાય. રેલવે મંત્રાલય અને ગૃહ મંત્રાલયના અધિકારીઓ સતત રાજ્ય સરકારો સાથે સંપર્કમાં રહે છે જેથી પરિચાલન સંબંધિત કોઇપણ સમસ્યાઓ ઉકેલી શકાય અને ટર્મનિલ પર સરળતાથી બધા કાર્યો થઇ શકે.
GP/RP
(Visitor Counter : 128
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.12 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 46,450 ડોઝ આપવામાં આવ્યા
ભારતમાં સક્રિય કેસનું ભારણ 2,503 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.08% નોંધાયો
છેલ્લા 24 કલાકમાં 275 દર્દીઓ સાજા થયા, કુલ વધીને 4,41,46,330 દર્દીઓ સાજા થયા
છેલ્લા 24 કલાકમાં ભારતમાં 228 નવા કેસ નોંધાયા
દૈનિક પોઝિટિવીટી દર 0.11% પહોંચ્યો
સાપ્તાહિક પોઝિટિવીટી દર હાલમાં 0.12% છે
કુલ 91.17 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,99,731 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
મંત્રીમંડળ
મંત્રીમંડળે ભારતના ICAI અને મલેશિયાના MICPA વચ્ચે પારસ્પરિક સ્વીકૃતિ કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતના ઇન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  અને મલેશિયાના મલેશિયન ઇન્સ્ટિટ્યુટ ઓફ સર્ટિફાઇડ પબ્લિક એકાઉન્ટન્ટ્સ  વચ્ચે પારસ્પરિક સ્વીકૃતિ કરારને મંજૂરી આપી છે. બંને સંસ્થાઓના યોગ્ય રીતે લાયકાત પ્રાપ્ત CA  સભ્યો તેમની હાલની એકાઉન્ટન્સી લાયકાત બદલ યોગ્ય ક્રેડિટ મેળવીને એકબીજાની સંસ્થામાં જોડાઇ શકે તે માટે આ મંજૂરી આપવામાં આવી છે.
અમલીકરણ વ્યૂહનીતિ અને લક્ષ્યો:
ICAI અને MICPA પેપરોના નિર્દિષ્ટ મોડ્યૂલ અને એકબીજાની સંસ્થામાં લાયકાત પ્રાપ્ત સભ્યોનો સભ્યપદમાં પ્રવેશ થઇ શકે તેનો આધાર નક્કી કરીને એકબીજાની લાયકાતને સ્વીકૃતિ આપવા માટે વ્યવસ્થા ઉભી કરશે. પ્રસ્તાવિત MoU દ્વારા એકબીજા દેશોના એવા વ્યાવસાયિક સંગઠનોના ચાર્ટર્ડ એકાઉન્ટન્ટ સભ્યોને આવરી લેવામાં આવશે, જેમણે શિક્ષણ, નીતિશાસ્ત્ર, પરીક્ષા અને પ્રેક્ટિકલ અનુભવના આધારે સભ્યપદ અને બંને પક્ષોના સભ્યપદોની જરૂરિયાત પ્રાપ્ત કરી હોય. ICAI અને MICPA બંને એકબીજાને તેમની લાયકાત પ્રાપ્તિ/પ્રવેશની જરૂરિયાતોમાં સામગ્રી પરિવર્તન, અવિરત વ્યાવસાયિક વિકાસ  નીતિ, છૂટછાટ અને અન્ય કોઇ સંબંધિત બાબતોની માહિતીનું આદાનપ્રદાન કરવા માટે સંમત થશે.
મુખ્ય અસર:
ICAI એશિયા પેસિફિક પ્રાંતમાં સંસ્થાઓ સાથે દ્વિપક્ષીય સહકાર સ્થાપિત કરવાનું લક્ષ્ય રાખે છે અને આથી MICPA સાથે MoU પર હસ્તાક્ષર કરવાનો ઇરાદો રાખે છે. બંને એકાઉન્ટન્સી સંસ્થાઓને વૈશ્વિક માહોલમાં આ વ્યવસાયમાં ઉભા થતા નવા પડકારોનો ઉકેલ લાવવામાં અગ્રેસર ભૂમિકા નિભાવવાની તક પ્રાપ્ત થશે. બંને નિયમનકારી સંસ્થાઓ વચ્ચે બંને છેડે ઔપચારિક વ્યવસ્થાથી ઉન્નત દૃશ્યતાનું ઘટક ઉમેરાય છે અને હિતધારક સમુદાયોમાં વ્યાપક સ્વીકૃતિ મળે છે. આમ, વધેલી વ્યાવસાયિક તકોમાં વૃદ્ધિ કરવાનો માર્ગ મોકળો થાય છે.
પૃષ્ઠભૂમિ
ઇન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  એક કાનૂની સંગઠન છે જેની સ્થાપના "ચાર્ટર્ડ એકાઉન્ટન્ટ્સ અધિનિયમ, 1949” અંતર્ગત કરવામાં આવી છે. ભારતના ચાર્ટર્ડ એકાઉન્ટન્ટ્સના વ્યવસાયના નિયમન માટે તેની સ્થાપના કરવામાં આવી છે. મલેશિયન ઇન્સ્ટિટ્યુટ ઓફ સર્ટિફાઇડ પબ્લિક એકાઉન્ટન્ટ્સ મલેશિયામાં કંપની અધિનિયમ, 1965 અંતર્ગત સમાવિષ્ટ કંપની છે.
SD/GP/BT
(
પ્રધાનમંત્રીનું કાર્યાલય
ભારત- નેધરલેન્ડ્સ વર્ચ્યુઅલ શિખર મંત્રણા 
પ્રધાનમંત્રી શ્રી નરેન્દ્ર મોદી 9 એપ્રિલ 2021ના રોજ નેધરલેન્ડ્સના પ્રધાનમંત્રી શ્રી માર્ક રુટ્ટ સાથે વર્ચ્યુઅલ શિખર મંત્રણા યોજશે.
નેધરલેન્ડ્સમાં તાજેતરમાં યોજાયેલી સંસદીય ચૂંટણીમાં પ્રધાનમંત્રી રુટ્ટના વિજય પછી આ શિખર મંત્રણા યોજાઇ રહી છે અને નિયમિત ધોરણે થતા ઉચ્ચ સ્તરીય વાર્તાલાપના કારણે આનાથી દ્વિપક્ષીય સંબંધો વધુ ટકાઉક્ષમ બનશે અને વેગવાન થશે. આ શિખર મંત્રણા દરમિયાન, બંને નેતાઓ આપણા દ્વિપક્ષીય સહકાર સંબંધે વિગતવાર ચર્ચા કરશે અને સંબંધો વધુ ઘનિષ્ઠ તેમજ મજબૂત બનાવવા માટે નવી રીતો પર ધ્યાન આપશે. તેઓ પારસ્પરિક હિતના પ્રાદેશિક અને વૈશ્વિક મુદ્દાઓ પર પોતાના અભિપ્રાયોનું આદાનપ્રદાન પણ કરશે.
ભારત અને નેધરલેન્ડ્સ તેમના લોકશાહી, કાયદાના શાસન અને સ્વતંત્રતાના સહિયારા મૂલ્યોથી જોડાયેલા સૌમ્ય અને મૈત્રીપૂર્ણ સંબંધો ધરાવે છે. નેધરલેન્ડ્સ યુરોપ ખંડમાં સૌથી મોટા પ્રવાસી ભારતીય સમુદાયનો ગૃહસ્થાન દેશ છે. બંને દેશો જળ વ્યવસ્થાપન, કૃષિ અને ખાદ્ય પ્રસંસ્કરણ, આરોગ્ય સંભાળ, સ્માર્ટ સિટી અને શહેરી પરિવહન, વિજ્ઞાન અને ટેકનોલોજી, અક્ષય ઉર્જા અને અવકાશ સહિત સંખ્યાબંધ ક્ષેત્રોમાં સહકાર ધરાવે છે. બંને દેશો એકબીજા સાથે ખૂબ જ મજબૂત આર્થિક ભાગીદારી પણ ધરાવે છે જેમાં નેધરલેન્ડ્સ ભારતમાં ત્રીજો સૌથી મોટો રોકાણકાર દેશ છે. 200થી વધારે ડચ કંપનીઓ ભારતમાં છે અને તેવી જ રીતે ભારતીય વ્યવસાયો પણ નેધલેન્ડ્સમાં ઉપસ્થિતિ ધરાવે છે.
SD/GP/JD
(